Mamoudzou
Mamoudzou on Ranskan merentakaisen paikallishallintoalueen Mayotten pääkaupunki ja sen väkirikkain kunta. Se sijaitsee Mayotten pääsaarella Grande-Terrellä. Vuonna 2002 Mamoudzoussa asui 45 646 ihmistä. Pinta-alaltaan se on 41,94 neliökilometrin suuruinen, ja asukastiheys on 1 088 as./km².
Maputo (maakunta)
Maputo on maakunta Mosambikissa. Se ympäröi valtion pääkaupunkia Maputoa, joka kuitenkin muodostaa itse oman maakuntansa. Maputon maakunnan pääkaupunki on Matola. Maakunnan pinta-ala on 26 058 neliökilometriä ja asukasluku oli vuonna 2006 noin miljoona.